Artemis II

Taith i'r Lleuad oedd Artemis II, wnaeth hedfan o amgylch y Lleuad. Mae'n rhan o raglen Artemis, sydd yn bwriadu creu lle parhaol i fyw a gweithio ar y lleuad. Lansiodd y roced yn llwyddiannus o Cape Canaveral yn Florida am 22:35:12 UTC ar 1 Ebrill 2026. Dyma oedd y tro cyntaf i griw teithio yn llong ofod Orion, a gafodd ei henwi'n Integrity gan y criw. Dyma oedd y tro cyntaf i long ofod a chriw ynddi fynd i'r Lleuad ers Apollo 17 yn 1972. Victor Glover oedd y person croenliw cyntaf, a Christina Koch oedd y fenyw gyntaf, a Jeremy Hansen oedd y person anamericanaidd cyntaf erioed i hedfan yn bellach nag orbit isel y Ddaear. Mae'r daith hefyd wedi mynd â phobl yn bellach i'r gofod nag erioed o'r blaen gan fynd mor bell â 252,757 o filltiroedd. Torrwyd record Apollo 13 o 1970 o 248,655 milltir.